पंजाब-हरियाणा हाईकोर्ट ने निर्णय रखा सुरक्षित; सील बंद लिफाफे में राज्य सरकार सौंप चुकी है रिपोर्ट
पंजाब प्रदेश कांग्रेस कमेटी के पूर्व प्रधान नवजोत सिंह सिद्धू सुरक्षा मामले में पंजाब हरियाणा हाई कोर्ट आज फैसला ले सकती है। Navjot Singh Sidhu Security Case Update; Punjab Haryana High Court Order | AAP Government
पंजाब प्रदेश कांग्रेस कमेटी के पूर्व प्रधान नवजोत सिंह सिद्धू सुरक्षा मामले में पंजाब हरियाणा हाईकोर्ट ने मामला अभी सुरक्षित रखा है। बीते महीने 22 मई को हाईकोर्ट ने राज्य सरकार की तरफ से बंद लिफाफे में दी गई रिपोर्ट के बाद भी फैसला सुरक्षित रख लिया था। दरअसल, सिद्धू अपनी जान को खतरा बताते हुए सिक्योरिटी को अपग्रेड करने की मांग कर रहे हैं।
सिद्धू ने अपनी सुरक्षा को बढ़ाए जाने की मांग को लेकर याचिका दायर कर रखी है। सिद्धू ने अपनी याचिका में बताया कि जेल में जाने से पहले उनके पास Z सुरक्षा थी। जब वह जेल से निकले तो उनकी सुरक्षा कम करके Y कर दी गई। जबकि, उन्हें केंद्र की ओर से आश्वासन दिया गया था कि सजा पूरी कर जेल से बाहर आ जाएंगे तो उनकी सुरक्षा पहले की तरह ही बहाल कर दी जाएगी।
राज्य सरकार ने करवाई थी समीक्षा
याचिका में सुनवाई के दौरान राज्य सरकार ने कोर्ट में समीक्षा कर रिपोर्ट देने की बात कही थी। राज्य सरकार ने केंद्रीय सुरक्षा एजेंसियों की इनपुट के बाद रिपोर्ट बनाकर कोर्ट में दाखिल कर दी। कोर्ट ने 22 मई को रिपोर्ट प्राप्त करने के बाद फैसला सुरक्षित रख लिया था।
सिद्धू ने बताया था जान को खतरा
नवजोत सिद्धू ने अपनी पिटीशन में उनकी जान को खतरा बताते हुए सुरक्षा बढ़ाने की मांग की है। सिद्धू ने स्पष्ट कहा था कि उन्हें जान से मारने की धमकियां मिलती रही हैं। वहीं, जेल से निकलने के बाद मूसेवाला के घर पहुंचने पर नवजोत सिंह सिद्धू ने कहा था कि गैंगस्टर लॉरेंस उन्हें सरेआम धमकियां देता रहा है। ऐसे में सिद्धू मूसेवाला के बाद अब सरकार दूसरे सिद्धू को भी मरवाना चाहती है।
घर की छत पर दिखा संदिग्ध व्यक्ति
सिद्धू के जेल से बाहर आने के कुछ दिन बाद ही एक अज्ञात संदिग्ध व्यक्ति शॉल पहने हुए पटियाला में उनके घर की छत पर देखा गया था। इस मामले में सिद्धू के नौकर के बयानों पर पटियाला पुलिस ने अज्ञात व्यक्ति के खिलाफ केस भी दर्ज किया। सिद्धू ने कहा है कि उनकी जान को खतरा है और ऐसे में उन्हें दी गई सुरक्षा को उन्होंने कम बताया है।
25 कमांडो में से अब सिर्फ 13 बचे
रोडरेज मामले में जेल जाने से पहले नवजोत सिंह सिद्धू के पास कुल 25 कमांडो का काफिला होता था। इतना ही नहीं, जेल से लुधियाना में एक मामले में सुनवाई के दौरान भी नवजोत सिंह सिद्धू ने बिना सुरक्षा बाहर जाने से इनकार किया था। इसके बाद जब नवजोत सिंह सिद्धू जेल से बाहर आए तो उनकी सुरक्षा 25 से घटाकर 13 कर दी गई।